open-index/open-wikipedia-markdown huggingface dataset:
Demba Savage

**Demba Savage** (s. 17. kesäkuuta 1988 Banjul, Gambia) on gambialainen jalkapalloilija, joka edustaa Veikkausliigassa pelaavaa FC Honkaa.

## Ura

Savage aloitti uransa GPA:ssa Gambiassa, josta siirtyi KPV:n riveihin kesäksi 2006. KPV:ssä Savage pelasi suurimman osan otteluistaan kakkosjoukkueessa, jonka otteluissa Savage on ollut lähes pitelemätön. Savage on pelannut myös Ykköstä muutamia otteluita. Savage on erittäin taitava pelaaja ja pystyy ratkaisuihin molemmilla jaloilla.

Lokakuussa 2015 Savage allekirjoitti kolmevuotisen sopimuksen Ruotsalaisen BK Häckenin kanssa, mihin hän siirtyi sopimuksensa päätyttyä HJK:n kanssa. Savage pelasi Ruotsissa yhden kauden, jonka jälkeen hän palasi Suomeen tehtyään uuden sopimuksen HJK:n kanssa. Seuraavana vuonna hän siirtyi Turkissa pelaavaan BB Erzurumsporiin, josta hän palasi Honkaan 2018.

Savage on pelannut maansa nuorten maajoukkueessa ja kuuluu nykyisin Gambian jalkapallomaajoukkueen avauskokoonpanoon.

## Saavutuksia

Gambian liigan paras maalintekijä 2003–2004

## Veikkausliigan tilastot

* Liigadebyytti: 14. syyskuuta 2008 HJK – **FC Honka** (0–2)
* Ensimmäinen liigamaali: 23. toukokuuta 2009 JJK – **FC Honka** (2-3)

## Lähteet

## Aiheesta muualla

*http://www.transfermarkt.co.uk/en/demba-savage/profil/spieler_49523.html
*The Point 
*Playerhistory.com
Jyrki Laakkonen

**Jyrki Tuomas Laakkonen** (6. heinäkuuta 1966 Joensuu – 12. elokuuta 2016 Joensuu) oli suomalainen liikemies. Hän oli Pohjois-Karjalan Kirjapaino Oyj:n sekä Laakkonen-yhtiöihin kuuluvien autojen vähittäismyyntiketjujen Veljekset Laakkonen Oy:n ja Autotalo Laakkonen Oy:n hallituksen puheenjohtaja. 

Jyrki Laakkosen kuolinpesä omistaa Veljekset Laakkonen Oy:n ja Autotalo Laakkonen Oy:n yhdessä isänsä Yrjö Laakkosen ja siskonsa Reetta Laakkosen kanssa. Jyrki Laakkonen oli myös Pohjois-Karjalan Kirjapaino Oyj:n ja Kytäjän kartanon omistajia.

Vuoden 2005 verotilastojen mukaan hänen omaisuutensa on 15,9 miljoonaa euroa. Hän oli Pohjois-Karjalan toiseksi rikkain henkilö.

Hänen harrastuksiinsa kuuluivat ravihevoset.

Laakkonen kuoli syöpään 12.8.2016 oltuaan viimeiset 9 kuukautta sairaalassa. Hän oli naimisissa yrittäjä Päivi Turtiainen-Laakkosen kanssa. 

## Lähteet
Kahdestoista vuosituhat eaa.

**Kahdestoista vuosituhat eaa.** oli tuhannen vuoden ajanjakso, joka kesti matemaattisessa mielessä vuoden 12 000 eaa. alusta vuoden 11 001 eaa. loppuun.

## Tapahtumia
* Mammutit katosivat Euroopasta.
* Veiksel-jääkausi päättyi Suomessa ja Baltian jääjärvi syntyi.
* Ahrensburgin kulttuuri katosi.
* Komsan kulttuuri kukoisti Pohjois-Norjassa.
* Natufin kulttuuri syntyi Levantin alueella.

## Katso myös
* Myöhäispaleoliittinen kausi
* Mesoliittinen kausi

## Lähteet
Markus Palosaari

**Markus Palosaari** (s. 3. helmikuuta 1987 Kaustinen) on suomalainen entinen jalkapalloilija, pelipaikkanaan keskikenttä. Palosaari on pelannut kaksi vuotta ranskalaisessa FC Metzin joukkueessa. Hän palasi kuitenkin Suomeen ja pelasi KPV:n edustusjoukkueessa, kunnes joutui lopettamaan aktiiviuransa polvivamman vuoksi. Hän siirtyi kaudeksi 2009 Kaustisen Pohjan-Veikkojen riveihin miesten kolmoseen.Vuonna 2016 hän aloitti KP-V tyttöjen valmentamisen. 

Palosaari on pelannut Suomen U17-, U16- ja U15-maajoukkueissa.

Varsinaisen työuransa Palosaari on tehnyt rakennusalalla. Hän on koulutukseltaa rakennusinsinööri.

## Lähteet
Jubilee

**Jubilee** on Marvel-kustantamon sarjakuvissa esiintyvä mutantti. 
## Historia
Jubilee liittyi Ryhmä-X:ään salamatkustettuaan Portin luoman portaalin kautta Ryhmä-X:n silloiseen Australian tukikohtaan. Siellä hän pelasti Wolverinen Raatelijoilta jotka olivat lähes tappaneet hänet ja naulinneet ristille.

Sittemmin Jubilee siirtyi Generation X -ryhmään Ulvojan ja Emma Frostin alaisuuteen.

Myöhemmin Jubilee on menettänyt voimansa House of M -tarinan myötä Wanda Maximoffin (Purppuranoita) tekemän loitsun takia.
B. Traven

**B. Traven** (1890 (?) Chicago (?) – 1969 (?) Meksiko (?)) oli kirjailija, jonka taustasta tiedetään hyvin vähän. Hänet tunnetaan erityisesti romaanistaan *[[Sierra Madren aarre (romaani)|Sierra Madren aarre]]* (1927), joka sovitettiin samannimiseksi Hollywood-elokuvaksi vuonna 1948.

Yhden teorian mukaan Traven oli sama henkilö kuin Saksassa ensimmäisen maailmansodan aikana vaikuttanut anarkisti Ret Marut, joskin tämäkin nimi lienee pseudonyymi. Muita Traveniin liitettyjä nimiä ovat olleet Hal Croves ja Traven Torsvan. Hal Crovesin lesken mukaan nämä kaikki olivat saman henkilön nimiä, mutta tästäkin teoriasta on löydetty heikkouksia. Erään teorian mukaan Traven olisi ollut Otto Feige, joka syntyi ehkä Pommerissa. 

Travenin kirjoja on käännetty yli 30 kielelle ja myyty yli 25 miljoonaa kappaletta. Hän kirjoitti ensimmäiset tekstit nimellä Traven vuonna 1925, ja hänen ensimmäinen romaaninsa *Kuolemanlaiva* ilmestyi 1926. Romaaneja pidetään realistisina, ja niissä kritisoidaan Latinalaisen Amerikan yhteiskunnallisia epäkohtia. *Sierra Madren aarteen* ohella Traven tunnetaan viidakkosarjasta.

## Suomennettuja teoksia
* *Kuoleman laiva* (*Das Totenschiff*, 1926, suom. Rauno Ekholm 1978 Love kirjat. Gerard Gales -trilogia 1.)
* *Puuvillanpoimijat* (*Der Wobbly *, 1926, suom. Rauno Ekholm 1979 Love kirjat. Gerard Gales -trilogia 2.)
* *Kultahiekka valuu* (*The treasure of the Sierra Madre*, 1927, suom. 1948)
* *Sierra Madren aarre* (*The treasure of the Sierra Madre*, 1927, suom. 1958)
* *Silta viidakossa* (*Die Brücke im Dschungel*, 1929, suom. Rauno Ekholm 1977 Love kirjat. Gerard Gales -trilogia 3.)
* *Vankkurit* (Die Karren, 1931, suom. Rauno Ekholm, 1981 Love kirjat. Viidakko-sarja 1.)
* *Hallitus* (*Regierung*, 1931, suom. Rauno Ekholm, 1981 Love kirjat. Viidakko-sarja 2.)
* *Marssi monterialle* (*Der Marsch ins Reich der Caoba*, 1933, suom. Rauno Ekholm, 1982 Love kirjat. Viidakko-sarja 3.)
* *Mahonkiviidakko* (*Die Troza*, 1936, suom. Rauno Ekholm, 1983 Love kirjat. Viidakko-sarja 4.)
* *Hirtettyjen kapina* (*Rebellion der Gehenkten*, 1936, suom. Rauno Ekholm 1985 Love kirjat. Viidakko-sarja 5.)

## Lähteet
Paroni Strucker

**Paroni Wolfgang von Strucker** on Marvel-kustantamon sarjakuvissa esiintyvä natsirikollinen. Hahmon loivat Stan Lee ja Jack Kirby. Paroni Struckerin ensiesiintyminen tapahtui *Sgt. Fury and his Howling Commandos*-lehden numerossa 5 (1964). 

Suomessa Paroni Strucker esiintyi ensimmäisen kerran *Vihreä Mies Hulk*-lehden numerossa 2 (1984). 

## Historia

Paroni Strucker syntyi 1800-luvulla preussilaiseen Struckerien aatelisperheeseen Baijerissa Ranskan–Preussin sodan jälkeen.  Myöhemmin Strucker haavoittui kouluttautuessaan Heidelbergissä miekkailijaksi ja tapauksesta jäi arvet hänen kasvoilleen loppuelämäksi.

Strucker liittyi natsi-Saksan armeijaan ja nousi nopeasti natsien pahamaineisen kuolemanpartion johtoon. Adolf Hitler antoi Struckerille käskyn tuhota erään ranskalaisen kylän koko väestö, mutta Strucker tappajineen ei onnistunut, sillä Nick Furyn Ulvovat Kommandot estivät heitä. Strucker ja osa hänen joukoistaan pääsi kuitenkin takaisin Saksaan. Hitler raivostui Struckerille tästä epäonnistumisesta sekä määräsi Gestapon etsimään ja tappamaan Struckerin.

Ennen kuin Gestapo onnistui tavoitteessaan Struckerin pelasti natsi-Saksan toiseksi mahtavin mies, Punakallo. Punakallo suunnitteli syrjäyttävänsä Hitlerin ja mikäli akselivallat häviäisivät sodan hän rakentaisi järjestön, jonka tavoitteena olisi maailmanvalloitus.

Punakallo lähetti Struckerin Japaniin luomaan järjestön perustuksia. Siellä hän tapasi tahoja, jotka rakensivat järjestöä, jonka tavoitteena olisi maailmanvalloitus. Kun järjestö oli tarpeeksi vahva hän tappoi alkuperäisen japanilaisen Yli-Hydran ja otti järjestön komentoonsa nimeten sen Hydraksi. Toisen maailmansodan riehuessa Strucker alkoi keskittää Tyynellemerelle Hydra-saarta, joka toimisi järjestön päätukikohtana. Englantilainen laivastokapteeni tuhosi kuitenkin Hydra-saaren.

Strucker loi Hydraan keskusosaston nimeltä NE hallitsemaan ja valvomaan Hydran ja sen sisarjärjestöjen toimintaa. Nick Furyn johtama YPKVV hyökkäsi kuitenkin Hydraan ja heikensi sitä niin pahasti, että NE päättivät aktivoida AIM:n ja Salaisen Valtakunnan (kaksi Hydran sisarjärjestöä), jotta Hydra voisi taas kerätä voimansa.

## Paroni Strucker muissa medioissa
*Campbell Lane esitti Paroni Struckeria vuonna 1998 valmistuneessa televisioelokuvassa *Nick Fury: Agent of Shield* (Nick Furya esitti elokuvassa David Hasselhoff).
*Thomas Kretschmann näyttelee Paroni Wolfgang von Struckeria Marvel Cinematic Universen elokuvissa. Hahmo on esiintynyt elokuvissa *[[Captain America: The Return of the First Avenger]]* (2014) ja ** (2015), joissa hän toimi yhtenä Hydran johtajista ja teki kokeita Lokin valtikalla, jonka he olivat varastaneet S.H.I.E.L.D.:iltä. Hän käytti sitä voimanlähteenä chitaurien jälkeenjättämiin aseisiin sekä antamaan koekappaleina olleille Pietro ja Wanda Maximoffille yliluonnolliset kyvyt. Elokuvan alussa Kostajat vangitsivat hänet ja luovuttivat Natolle, mutta myöhemmin Ultron ja tämän puolelle kääntyneet Maximoffit murtautuivat Struckerin selliin ja tappoivat hänet.
Henri Myntti

**Henri Myntti** (s. 23. maaliskuuta 1982 Kokkola) on suomalainen jalkapalloilija ja jalkapallovalmentaja, joka toimii Ykkösessä pelaavan Kokkolan Pallo-Veikkojen pelaajavalmentajana. Hän on alun perin pelipaikaltaan keskuspuolustaja, mutta on pelannut varsinaisesti keskushyökkääjänä sitten kauden 2008.

## Ura
Myntti aloitti uransa Kokkolan Pallo-Veikoissa ja siirtyi kaudelle 2001 pelaamaan FF Jaroon. Vuoden päätteeksi hän lähti ensimmäisen kerran ulkomaille Norjan pääsarjaan Tromsø IL:ään. 

Hän palasi kuitenkin muutaman kauden jälkeen Suomeen ja Veikkausliigassa pelanneen FC Hämeenlinnan joukkueeseen. Hän jatkoi FF Jaron kautta takaisin kotikaupunkiinsa Kokkolaan. KPV:ssä pelatessaan Myntti oli puolustuksessa tärkeä pelaaja etenkin pituutensa ja pääpelitaitonsa ansiosta. Kaudella 2006 hän oli yksi sarjan parhaista pelaajista. 

Myntti siirtyi marraskuussa kaksivuotisella sopimuksella Suomen mestari Tampere Unitedin riveihin. Kaudella 2007 Myntti oli voittamassa TamUn joukkueessa Suomen Cupin. Kaudella 2008 hän voitti Veikkausliigan maalikuninkuuden 13 maalilla yhdessä FC Hongan Aleksandr Kokon kanssa. Huomioitavaa on, että Myntti siirrettiin keskuspuolustuksesta kärkipelaajaksi vasta kauden puolivälissä. 

Tammikuussa 2009 Myntti oli lähellä siirtoa Romanian pääsarjan FC Vasluihin. Hän kuitenkin itse kumosi huhut ja kertoi etsivänsä seuraa Länsi-Euroopasta. Tammikuun loppupuolella Myntti kävi Saksan 2. Bundesligassa pelaavan FC Hansa Rostockin testileirillä, mikä johti puolitoistavuotiseen sopimukseen. Marraskuussa 2009 Hansa Rostock ilmoitti verkkosivuillaan, että pelaajasopimus Myntin kanssa on purettu. Sopimusta jäljellä vielä kesäkuun 2010 loppuun.

Hän siirtyi kaudeksi 2010 takaisin TamU:n riveihin. Heinäkuussa 2011 KPV ilmoitti verkkosivuillaan, että Myntti siirtyy edustusjoukkueen valmentajaksi loppukauden ajaksi. KPV oli juuttunut sarjataulukossa toiseksi viimeiselle sijalle. Joukkue putosi kauden 2011 päätteeksi Kakkoseen, mutta Myntti teki jatkosopimuksen seuran kanssa.

Myntti on pelannut 99 Veikkausliiga-ottelua ja tehnyt niissä 23 maalia. Hän on edustanut sekä nuorten maajoukkuetta että poikamaajoukkueita kaksitoista kertaa. Nuorisomaaottelut huomioiden Myntti on kolmannen polven maajoukkuepelaaja. Hänen isoisänsä Stig-Göran Myntti pelasi 60 A-maaottelua ja isänsä Kenth Myntti kolme nuorten ja kolme poikien maaottelua.

## Lähteet
Provensaali

**Provensaali** () on eräs oksitaanin kielen murre. Sitä puhutaan pääsääntöisesti Provencen maakunnan alueella Ranskassa. Kielen omakielinen nimitys on **provençau** [pʀuveⁿsˈaw] (klassisen normin mukaisesti) tai **prouvençau** (mistralilaisen normin mukaisesti).

Francoprovensaali eli arpitaani on erehdyttävästä nimestään huolimatta täysin erillinen ja itsenäinen kieli.

## Kielen alueellinen jakautuminen
Ronjat ja Bec toteavat teoksissaan provensaalia puhuttavan:
*Dignen alueen eteläpuolella sillä alueella, joka käsittää Provence-Alpit-Rivieran eli kuuden Perovencen maakunnan muodostavan departementin: Alpes-de-Haute-Provence (04), Alpes-Maritimes (06), Bouches-du-Rhône (13), Hautes-Alpes (05), Var (83) ja Vaucluse (84),
*Itään Gardin departementista eli Languedoc-Roussillonin alueella ja eritoten Nîmesin ympäristössä,
*Monacon ruhtinaskunnassa, jossa käytetään sekä provensaalia (nizzalainen) että monegassia.

## Lähteet

## Aiheesta muualla
Mikael Wexionius

**Mikael Wexionius** (aateloituna vuodesta 1650 **Gyldenstolpe**; 16. helmikuuta 1609 Småland – 28. kesäkuuta 1670 Turku) oli ruotsalaissyntyinen Turun akatemian professori. Hän sai politiikan ja historian professuurin akatemian perustamisvuonna 1640 ja oikeustieteen professuurin vuonna 1647. Hänet promovoitiin vuonna 1650 Suomen ensimmäisenä oikeustieteen tohtoriksi, ja aateloitiin samana vuonna nimellä Gyldenstolpe. Vuodesta 1657 Wexionius toimi asessorina Turun hovioikeudessa, jolloin hän luopui professorinviroistaan. Oikeustieteen virkaa tuli hoitamaan hänen veljensä Olof Wexionius.

Suomessa ollessaan hän kirjoitti kerta toisensa jälkeen Per Brahelle, että smoolantilaisena hän oli "tässä maassa muukalainen" ja sanoi surevansa "sitä hetkeä, jolloin hän tuli tähän maahan".

Wexioniuksen latinankielinen väitöskirja *[[Discursus politicus de prudentia]]* vuodelta 1642 oli ensimmäinen Turussa puolustettu väitöskirja ja ensimmäinen Suomessa painettu teos. Hänen teoksensa *Epitome descriptionis Svecia, Gothiae, Fenningiae et subjectarum provinciarum* (1650) oli ensimmäinen maantieteellinen ja tilastotieteellinen esitys Ruotsin valtakunnasta ja pitkään ainoa vastaava teos.

Wexioniuksen vanhemmat olivat Växjön hospitaalinsaarnaaja Olof Angermannus (Olaus Olai) ja Gunilla Erlandsdotter (Stolpe). Wexionius oli Växjön koulun oppilas 1617. Ylioppilas hänestä tuli Uppsalassa 1626. Filosofian maisteri hänestä tuli Uppsalassa 1632. Nelivuotisella ulkomaanmatkallaan Saksaan ja Hollantiin 1633 alkaen hän vieraili Wittenbergin, Marburgin, Groningenin ja Leidenin yliopistoissa. Wexionius oli filosofisen tiedekunnan promoottori 1647 ja 1653, Växjön koulun rehtori 1638 ja Turun akatemian käytännöllisen filosofian (valtiotieteen ja historian) professori vuodesta 1640, samalla ylimääräinen lainopin professori 1647. Akatemian rehtorina hän toimi 1641–1642, 1653–1654 ja 1654–55. Turun hovioikeuden aatelisluokan asessori hänestä tuli 1657 ja samalla hän toimi Pohjanmaan tuomiokunnan tuomarina 1666–1670 sekä myös useiden kihlakuntien tuomiokunnan tuomarina Ruotsissa 1667–1670. Hän omisti tiloja Rymättylässä, Raisiossa ja Liedossa. Wexionius oli valtiopäivämiehenä 1650.

Hänen puolisonsa oli vuodesta 1637 Susanna Nilsintytär Crucimontanus (k. 1669).

## Lähteet
* Mikael Wexionius 
* Ylioppilasmatrikkeli 1640–1852: Mikael Wexionius

### Viitteet

## Aiheesta muualla
* Mikael Wexionius: ''Discursus politicus de prudentia''  
* Michael Wexionius (Gyldenstolpe) 375 humanistia -sivusto 21.4.2015. Helsingin yliopiston humanistinen tiedekunta.
* Wexionius, Mikael  Filosofia.fi
Polaris (sarjakuvahahmo)

**Polaris** (**Lorna Dane**) on Marvelin luoma sarjakuvahahmo, joka hallitsee magneettikenttiä ja voi siten muokata sekä hallita erilaisia metalleja. Polaris on Magneton kolmas lapsi, Elohopean ja Purppuranoidan sisar.
Henricus Martini Fattbur

**Henricus Martini Fattbur** (tai **Fat(t)ebu(u)r**, k. 1647) oli suomalainen sielutieteilijä, teologi ja pappi. Hän opiskeli Wittenbergin ja Rostockin yliopistoissa (ylioppilas jälkimmäisessä vuonna 1608). Hän toimi Nevanlinnan kirkkoherrana ja Viipurin lukion eli triviumkoulun (perustettu 1641) rehtorina. Hän julkaisi *[[Piae Cantiones]]* -kokoelman vuonna 1625. Hänen puolisonsa oli Lisbetha, lapsista tunnetuin oli Mårten Fattebuur, muita muun muassa Helena Henriksdotter Fattenborg.

## Lähteet
* Suomalaisen filosofian kronikka 
* Ylioppilasmatrikkeli 1640–1852: Mårten Fattebuur
* "Dhe Nyensche" hemma och i Stockholm
Uneasy Listening Vol. 1

__NOTOC__
**Uneasy Listening Vol. 1** on HIM:n 1. marraskuuta 2006 julkaistu kokoelmalevy, joka sisältää remixejä yhtyeen vanhoista hiteistä. Levyllä on viisi uutta ennenjulkaisematonta kappaletta ja 10 vanhaa singlejen b-puolilla julkaistua kappaletta. Uneasy Listening Vol. 1 sisältää akustisia ja hitaampia kappaleita, josta levylle lisänimi "The sentimental side of HIM"  ja *[[Uneasy Listening Vol. 2]]* taas hieman rankempia kappaleita, eli "The harder side of HIM". Vol. 2 ilmestyi keväällä 2007.

Albumi debytoi Suomen virallisen listan seitsemännellä sijalla, ja se pysyi listalla yhteensä 12 viikkoa.

## Kappaleet
# 
# 
#  (*)
#  (*)
# 
# 
# 
# 
# 
# 
# 
#  (*)
# 
#  (*)
#  (*)

(*)ennenjulkaisematon

## Arvostelut
* Allmusic: 
* Imperiumi: 9/10
* Soundi: 

## Lähteet
Lentävä lause

**Lentävä lause** on tunnettu fraasi, joka on alkanut elää omaa elämäänsä alkuperäisen asiayhteytensä ulkopuolella. Yleensä lentävät lauseet ovat alkuaan sitaatteja jonkun tunnetun henkilön puheesta tai tekstistä tai niitä ainakin väitetään sellaisiksi.

Monet lentävät lauseet ovat jopa vuosisatoja vanhoja. Useat klassiset lentävät lauseet ovat peräisin Rooman valtakunnan ajan kirjailijoilta, kuten Cicerolta ja Julius Caesarilta. 

Monista sarjakuvista ja televisio-ohjelmista on tarttunut käyttöön erilaisia sanontoja tai hokemia, esimerkkinä *[[Simpsonit]]*-televisiosarjan Homerin kuuluisa lausahdus D’oh! 

## Katso myös
* Aforismi
* Sananlasku
* Fraasi
* Tunnuslause

## Kirjallisuutta
* 
* 
* 
* 

## Lähteet

## Aiheesta muualla
* Poliittiset hokemat. Ylen Elävä arkisto.
Uneasy Listening Vol. 2

**Uneasy Listening Vol. 2** on HIM-yhtyeen kappaleista tehdyistä remixeistä koottu albumi, joka julkaistiin 20. huhtikuuta 2007. Albumi sisältää yhtyeen raskaampaa tuotantoa, josta lisänimi "The harder side of HIM".

Albumi ylsi ensimmäisellä listaviikollaan Suomen virallisen listan sijalle 12 ja pysyi listalla viisi viikkoa.

## Kappaleet
#  *
# 
# 
#  *
# 
#  *
#  *
# 
#  *
#  *
#  *
#  *
#  *
# 

-merkityt ennenjulkaisemattomia.

## Arvostelut
* Imperiumi: 7/10
* Soundi: 

## Lähteet
Johannes Canuti Forthelius

**Johannes Canuti Forthelius** oli suomalainen teologi ja filosofi. Hän oli kotoisin Pedersörestä. Hänen vanhempansa olivat Knuut Henrikinpoika (k. 1621) ja Lucia Fordell (k. 1599). Forthelius opiskeli Uppsalan, Helmstedtin, Jenan ja Wittenbergin yliopistoissa ja valmistui vuonna 1615 etiikkaa käsitelleellä opinnäytteellä.

Fortheliuksen voi katsoa olleen Suomen ensimmäinen todellinen filosofinen osaaja. Hän kannatti uusaristotelismia ja vastusti ramismia. Töissään hän painotti fysiikkaa ja metafysiikkaa.

## Lähteet
* Niin&näin: Suomalaisen filosofian kronikka 
* Niin&näin: Suomi-filosofia ennen filosofiaa 
* Fordell-suku
Big Brother 2005

**Big Brother 2005** oli suomalaisen version 1. tuotantokausi suositusta tositv-formaatista
Big Brother. Sen esitti syksyllä 2005 Subtv.

## Perustiedot
* alkamispäivä: 28. elokuuta 2005
* päättymispäivä: 1. joulukuuta 2005
* kesto: 96 vuorokautta
* 12 kilpailijaa, jotka kaikki valittiin kirjallisten hakemusten pohjalta valintaprosessin perusteella
* 1 kilpailija (Kathy) lähti talosta vapaaehtoisesti
* Tuotantokaudella 2005 Big Brotherin tunnuskappale oli X-prophetsin ”Gotta Get Away”.
* juontajat: Mari Kakko (Big Brother Talk Show) ja Vappu Pimiä (Big Brother Extra)
* muista kausista poiketen tällä kaudella bb-talossa oli kello sillä melkein kaikki viikkotehtävät liittyivät kaudella aikaan tai ajanhallintaan 

## Asukkaat

## Viikkotehtävät

Joka viikko Big Brother-talon asukkaat saavat viikkotehtävän, jonka onnistumisesta lyövät vetoa viikoittaisella budjetillaan. Vedonlyöntiprosentin on oltava vähintään 25 prosenttia ja enintään 99 prosenttia viikkobudjetista.

## Nimeämistaulukko
Joka viikko jokainen asukas nimesi kanssakilpailijoistaan kaksi häätöäänestykseen. Asukkaat (kaksi tai enemmän), jotka saivat eniten nimeämispisteitä joutuivat yleisöäänestykseen. Näistä asukkaista yksi häädettiin talosta. Joskus nimeämisissä oli kuitenkin Big Brotherin sanelemia poikkeuksia.

### Poikkeukset nimeämisissä
* Viikko 1: Big Brother jätti Kathyn pois äänestyksestä, vaikka hän sai saman verran nimeämispisteitä (6) kuin Jani.

* Viikko 7: Timo joutui suoraan häätöäänestykseen rangaistuksena sääntörikkomuksesta.

* Viikko 9: Timo joutui häätöäänestykseen Kathyn tilalle, koska Kathy lähti talosta vapaaehtoisesti häätöäänestyksen aikana.

* Viikko 13: Ei nimeämisiä. Terhi putosi, koska hän oli saanut vähiten voittajaääniä viimeisenä sunnuntaina ennen finaalia. Äänestys voittajasta alkoi Mikan häädön jälkeen.

* Viikko 14: Ei nimeämisiä. Katsojat valitsivat voittajan.

## Lähteet

## Aiheesta muualla
* Big Brotherin 1. tuotantokauden kotisivut
Marcus Henrici Helsingius

**Marcus Henrici Helsingius** (n. 1565 – 31. tammikuuta 1609 Turku) oli suomalainen teologi ja filosofi. Hän oli kotoisin Helsingin pitäjästä. Hän opiskeli Wittenbergin yliopistossa väitellen vuonna 1593 aiheesta *De rationali hominis anima metaphysicae propositionis* ja tuoden Wittenbergistä tunnustuksellisen varhaisortodoksisen luterilaisen teologian Suomeen. Myöhemmin hän toimi Turun katedraalikoulun rehtorina. Lisäksi Helsingius oli raamatunsuomennoskomitean jäsen. Hänen teoksensa *[[Elenchus]]* on ensimmäinen Suomessa syntynyt tieteellinen teos.

## Lähteet

## Kirjallisuutta
*
Anthony Giddens

**Anthony Giddens** (s. 18. tammikuuta 1938, Lontoo, Britannia) on brittiläinen sosiologi. Giddens varttui Itä-Lontoossa alempaan keskiluokkaan kuuluvassa perheessä ja oli perheensä ensimmäinen jäsen, joka suoritti yliopistollisen tutkinnon. Hän valmistui maisteriksi London School of Economicsissa ja väitteli tohtoriksi vuonna 1974 Cambridgen yliopistossa. 

Giddens tunnetaan strukturaatioteoriastaan ja holistisesta yhteiskuntakäsityksestään. Hänen modernisuutta ja yhteiskuntateoriaa käsittelevät kirjansa lukeutuvat alan tunnetuimpiin viime vuosikymmenien julkaisuihin. Giddens on julkaissut 34 kirjaa, joita on käännetty noin 28 kielelle. Häntä on luonnehdittu Britannian tunnetuimmaksi yhteiskuntatieteilijäksi John Maynard Keynesin jälkeen. 

Giddens on toiminut myös Tony Blairin neuvonantajana, ja häntä pidetäänkin yhtenä Britannian työväenpuolueen 1990-luvulla omaksuman niin sanotun kolmas tie -ideologian keksijöistä. Kirjassaan *Over to You, Mr Brown – How Labour Can Win Again* (2007), Giddens käsittelee Britannian työväenpuolueen tulevaisuutta. 

## Akateeminen ura
Giddens opiskeli Hullin yliopistossa, London School of Economicsissa ja Cambridgen yliopistossa. Hän työskenteli sittemmin Leicesterin yliopistossa, Cambridgen yliopistossa sekä London School of Economicsissa, jonka johdossa hän toimi vuosina 1996–2003. Leicesterissä työskennellessään Giddens tutustui Norbert Eliasiin, mikä vaikutti hänen teoreettisiin näkemyksiinsä.

Giddensin lähti akateemisella urallaan liikkeelle klassikkojen kriittisestä uudelleentulkinnasta. Giddensin uran alkuvaiheen tunnetuimmat teokset, joissa hän pyrki näkemään sosiologian menetelmät ja teorian uudella tavalla, ovat *Capitalism and Modern Social Theory* (1971) ja *New Rules of Sociological Method* (1976). 

Teokset, jotka tekivät Anthony Giddensistä kansainvälisesti tunnetun sosiologin, ajoittuvat 1980-luvun vaihteeseen. Tunnetuimmat teokset tältä aikakaudelta ovat *Yhteiskuntateorian keskeisiä ongelmia* (1979) ja *The Constitution of Society (1984)*. Viime aikoina Anthony Giddens on tullut tunnetuksi teoksista, jotka käsittelevät moderniteettia, globalisaatiota ja politiikkaa. Hän on esittänyt kriittisiä näkemyksiä postmodernismista.

Hän on ollut Academia Europæan jäsen vuodesta 1993.

## Suomennetut teokset
* 
* 

## Lähteet

## Aiheesta muualla

* Rauno Huttunen: Anthony Giddens .
Vikingligr Veldi

**Vikingligr Veldi** on Enslaved-yhtyeen ensimmäinen albumi. Se on julkaistu vuonna 1994.

## Kappalelista
# 
# 
# 
# 
# 

## Kokoonpano
* Ivar Bjørnson - kitara, kosketinsoittimet
* Grutle Kjellson - basso, laulu
* Trym Torson - rummut

## Aiheesta muualla
* 
*
Philippe Mora

**Philippe Mora** (s. 1949 Ranska) on Yhdysvalloissa uran luonut b-elokuvien ohjaaja. Mora aloitti uransa ohjaamalla lyhytelokuvia Euroopassa, joista Golden Globe -ehdokkaaksi päässyt dokumentti *Vippaa mulle viitonen* (1975) on kaikkein tunnetuin. Ensimmäisen näytelmäelokuvansa Mora ohjasi vuonna 1976 Australiassa. *Hullu koira* -westernin pääosassa näytteli *[[Easy Rider]]* -tähti Dennis Hopper, joka sai roolistaan Australian filmi-instituutin ehdokkuuden parhaasta miespääosasta. Mora sai ehdokkuuden parhaasta ohjauksesta.

Vuonna 1982 Mora ohjasi ensimmäisen Hollywood-elokuvansa *The Beast Within*, jonka levittäjäksi ryhtyi Metro-Goldwyn-Mayer. Elokuva keräsi 8 miljoonan dollarin lipputulot. Seuraavassa elokuvassaan *The Return of Captain Invincible* (1983) hän pääsi ohjaamaan Christopher Leetä, joka oli tähtenä myöhemminkin Moran elokuvissa. Filmi tuotettiin Australiassa. 

*Howling*-kauhuelokuvan ensimmäiset kaksi jatko-osaa ovat Moran ohjaamia. *Howling II: Stirba – Werewolf Bithch* (1985) löytyy The Internet Movie Databasen 100 huonoimman elokuvan listalta, kuten myös sarjan kolmas osa. *Howling II* -elokuvan ohella *Communion* (1989) on hänen suosituimpia ohjaustöitään. Christopher Walkenin näyttelijäntyö scifielokuvassa sai reilusti paremmat arvostelut kuin Moran ohjaus.
Last Ninja 2: Back with a Vengeance

**Last Ninja 2: Back with a Vengeance** on System 3:n kehittämä toimintaseikkailupeli, joka on jatko-osa The Last Ninja -pelille. Musiikin peliin on tehnyt Matt Gray ja ajan saatossa siitä on tullut ansaitusti yksi C64-pelien tunnetuimmista ja suosituimmista pelimusiikeista jota yhä vieläkin remiksataan ja koveroidaan. Peli käyttää isometristä kuvakulmaa kuten edeltäjäkin.

## Vastaanotto
Ilmestyessään *Last Ninja 2* keräsi runsaasti positiivisia arvosteluita ja kehuja (varsinkin C64 ja ZX Spectrum) ja siitä tulikin myös koko Last Ninja -sarjan menestynein osa.

Mikrobitin Niko Nirvi antoi arvostelussaan pelin Commodore 64 -versiolle täydet viisi tähteä.

## Aiheesta muualla
* 

## Lähteet
Ruotsin akatemian Suomi-palkinto

**Ruotsin akatemian Suomi-palkinto** () on Ruotsin akatemian vuodesta 1966 myöntämä tunnustus, joka annetaan vuosittain palkintona merkittävästä työstä Suomen ruotsinkielisessä kulttuurielämässä. Vuonna 2012 palkinnon suuruus oli 100&nbsp;000 kruunua.
__NOTOC__
## Palkinnon saajat

*1966 – Hagar Olsson
*1967 – Rabbe Enckell
*1968 – Georg Henrik von Wright
*1969 – Tito Colliander
*1970 – Solveig von Schoultz
*1971 – Bo Carpelan
*1972 – Tove Jansson
*1973 – Rabbe Enckell
*1974 – Olof Enckell
*1975 – Erik Ekelund
*1976 – Christer Kihlman
*1977 – Olav Ahlbäck
*1978 – Johannes Salminen
*1979 – Erik Tawaststjerna
*1980 – Lars Huldén
*1981 – Göran Schildt
*1982 – Oscar Nikula
*1983 – Erik Stenius
*1984 – Carl-Eric Thors
*1985 – Erik Allardt
*1986 – Torsten Steinby
*1987 – Kai Laitinen
*1988 – Claes Andersson
*1989 – Matti Klinge
*1990 – Ulla-Lena Lundberg
*1991 – Johan Wrede
*1992 – Tua Forsström
*1993 – Jan-Magnus Jansson
*1994 – Max Engman
*1995 – Clas Zilliacus
*1996 – Valdemar Nyman     
*1997 – Kari Tarkiainen
*1998 – Mikael Enckell
*1999 – Ralf Långbacka
*2000 – Finsk Tidskrift
*2001 – Thomas Warburton
*2002 – Märta Tikkanen
*2003 – Tuva Korsström
*2004 – Jörn Donner
*2005 – Peter Sandelin
*2006 – Rainer Knapas
*2007 – Henrik Meinander
*2008 – Christer Kihlman
*2009 – Nils Erik Forsgård
*2010 – Ann Sandelin
*2011 – Gösta Ågren
*2012 – Pär Stenbäck
*2013 – Gunvor Kronman
*2014 – Michel Ekman
*2015 – Mikael Reuter
* 2016 – Fred Karlsson
* 2017 – Paavo Lipponen
* 2018 – Kjell Westö
* 2019 – Marika Tandefelt
* 2021 – Merete Mazzarella
* 2022 – Janina Orlov
* 2023 – John Vikström
* 2024 – Gustav Björkstrand

## Lähteet

## Aiheesta muualla
*
Septimius Severuksen sota Parthiaa vastaan

**Septimius Severuksen sota Parthiaa vastaan** käytiin vuosina 193–199. Septimius Severuksesta tuli keisari vuonna 193. Vuonna 195 Severus kukisti vastakeisari Pescennius Nigerin Issoksessa. Tämän jälkeen hän hyökkäsi Mesopotamiassa asuneita osrhoeni- ja adiabeni-heimoja vastaan, jotka olivat hyökänneet Rooman liittolaiskaupunkia Nisibisia vastaan sisällissodan aikana. Parthia oli tuolloin heikentynyt, eikä se pystynyt hallitsemaan sen ja Rooman rajalla asuvia heimoja. Severus kukisti pian rajalla asuvat heimot ja otti voittonsa kunniaksi itselleen lisänimet *Arabicus* ja *Adiabenicus*. Mesopotamian pohjoisosat liitettiin Rooman valtakuntaan provinssina. Vuonna 197 Nisibis joutui taas hyökkäyksen kohteeksi ja Severus kokosi uuden armeijan, johon kuului kolme uutta legioonaa. Severuksen armeija valtasi helposti Mesopotamian ja tuhosi Seleukeian, Babylonin ja Ktesifonin. Vuonna 198 Severus otti itselleen lisänimen *Parthicus Maximus*.

## Aiheesta muualla
* Septimius Severus – An Online Encyclopedia of Roman Emperors
Juliette Lewis

**Juliette Lewis** (s. 21. kesäkuuta 1973 Los Angeles) on yhdysvaltalainen näyttelijä ja muusikko. Lewisin isä oli näyttelijä Geoffrey Lewis ja äiti graafinen suunnittelija Glenis Duggan.

Juliette Lewis on myös vieraillut Suomessa rock-yhtyeensä kanssa esiintymässä muun muassa Ruisrockissa, Ankkarockissa ja Nosturissa.

## Elokuvaura
Lewis syntyi Woodland Hillsissä Kaliforniassa 21. kesäkuuta 1973. Hänen vanhempansa erosivat, kun Lewis oli kaksivuotias, mutta hän ja hänen neljä sisarustaan asuivat ajoittain Los Angelesin ulkopuolella molempien vanhempiensa luona, jotka rohkaisivat taiteellisuuteen. Lewis halusi näyttelijäksi pienestä lähtien. Ensimmäisen televisioesiintymisensä hän teki 12-vuotiaana ja on näytellyt sekä elokuvissa että televisiossa 1980-luvun lopulta lähtien.

Lewis asetettiin ehdolle parhaan naissivuosan Oscar-palkintoon roolistaan elokuvassa *[[Cape Fear]]* 1992. Elokuvassa *[[Kalifornia (elokuva)|Kalifornia]]* (1993) hän esiintyi silloisen poikaystävänsä Brad Pittin kanssa.

Lewis on myös esiintynyt monissa televisiosarjoissa, kuten *[[Salaisuuksia ja valheita (televisiosarja)|Salaisuuksia ja valheita]]*, *[[Firma (2012 televisiosarja)|Firma]]*, *[[Kesä 68]]*, ja vieraillut esimerkiksi *[[Kovan onnen kundi]]*- ja *[[Dharma ja Greg]]* -sarjojen jaksoissa.

## Musiikkiura
Lewis perusti vuonna 2003 yhtyeen Juliette and the Licks. Rokkia soittava yhtye on ehtinyt kivuta jo Yhdysvalloissa kuuluisuuteen kappaleilla ”You're Speaking My Language” ja ”Got Love to Kill”. Omien projektiensa lisäksi Lewis on vieraillut muiden levyillä, esimerkiksi vuonna 2004 Prodigyn albumilla *[[Always Outnumbered, Never Outgunned]]*. Lisäksi hän on esiintynyt muun muassa HIM:in musiikkivideolla ”Buried Alive by Love”.Lewis on vuonna 2009 julkaissut albumin *[[Terra Incognita (Juliette Lewisin albumi)|Terra Incognita]]*.

## Yksityiselämä
Lewis on seurustellut muun muassa elokuvanäyttelijä Brad Pittin kanssa ja joidenkin lähteiden mukaan ollut kihloissa elokuvanäyttelijä Johnny Deppin kanssa (elokuvan ''Gilbert Grape'' filmausten aikoihin). 

Lewis oli vuosina 1999–2005 naimisissa ammattilaisskeittaaja Stephen Berran kanssa. Lewis on toiminut myös skientologialiikkeessä, esimerkiksi Ihmisoikeuskomitean (Citizens Commission on Human Rights – CCHR) tukijana, kuten myös hänen isänsä näyttelijä Geoffrey Lewis, ja on osallistunut kyseisen uskonnon palkintojuhliin.

## Filmografia

## Diskografia
### Albumit
* *[[Terra Incognita (Juliette Lewisin albumi)|Terra Incognita]]* (2009)

## Lähteet
* http://cchr.org/cchr-reports/harming-artists/introduction.html
* http://glamourmagazine.co.uk/celebrity/celebrity-galleries/2013/07/johnny-depp-girlfriends-exes#!image-number=8 
* http://people.com/article/juliette-lewis-dating-drummer-brad-wilk-rage-against-the-machine

### Viitteet

## Aiheesta muualla

* 
* 
* Lewisin kotisivu
The Atomic Bitchwax

**The Atomic Bitchwax** on yhdysvaltalainen stoner rock -yhtye, joka perustettiin joulukuussa 1992 New Jerseyn Long Branchissä. Yhtyeelle ominaista on raskas ja psykedeelinen soitto. Vain noin puolet heidän kappaleistaan sisältävät laulua, loput ovat instrumentaalisia.

## Nykyinen kokoonpano
* Chris Kosnik bassokitara, laulu - (Godspeed)-(monster magnet)
* Bob Pantella rummut, lyömäsoittimet - (monster magnet)
* Finn Ryan kitara, laulu
**

## Diskografia
### Albumit
**The Atomic Bitchwax* (1999)
**The Atomic Bitchwax II* (2000)
**3* (2005)
**4* (2008)
**The Local Fuzz* (2011)
**Gravitron* (2015)
**Force Field* (2017)
**Scorpio* (2020)

### EP:t
**Spit Blood* (2002)
**Boxriff* (2006)

### Kokoelmat
**[[Right In The Nuts|Right In The Nuts: A Tribute to Aerosmith]]* (10. kesäkuuta, 2000) Small Stone Records

## Aiheesta muualla
*http://www.theatomicbitchwax.com virallinen kotisivu
Nollavektori

Lineaarialgebrassa **nollavektori** määritellään lineaariavaruuden nolla-alkiona eli neutraalialkiona. 

Nollavektorilla on siis lineaariavaruuden nolla-alkion perusominaisuudet: jokaisen vektorin *v* ja nollavektorin *0* summa on aina *v* ja jokaisen vektorin *v* ja sen vastavektorin *-v* summa on nollavektori 0. Tämän nojalla nollavektori usein tulkitaan vektoriksi, jolla ei ole suuntaa . Lisäksi jos lineaariavaruuteen viritetään normi, jolloin lineaariavaruudesta tulee normiavaruus, niin normin määritelmän nojalla nollavektori on *ainoa* lineaariavaruuden vektori, jonka normi on nolla. Siksi nollavektori myös tulkitaan nollamittaiseksi vektoriksi ja eräänlaiseksi lineaariavaruuden keskukseksi.

Euklidisessa avaruudessa nollavektori on piste, jonka jokainen koordinaatti on nolla. Esimerkiksi kolmiulotteinen nollavektori voidaan kirjoittaa muodossa (0,0,0). Usein nollavektorista käytetään lyhennemerkintänä nollaa, jonka päällä on vaakaviiva kuvaamassa moniulotteisuutta.

Nolla-avaruus on avaruus, jonka ainoa elementti on nollavektori.

## Lähteet

## Kirjallisuutta
* 
* 
*
McLaren MP4/1

**McLaren MP4/1** oli Formula 1 -auto, jonka McLaren-talli ja Ron Dennisin Project 4 ensimmäistä kertaa yhdessä rakensivat. McLaren kilpaili autolla kausilla 1981, 1982 ja 1983 kuljettajinaan John Watson, Andrea de Cesaris ja Niki Lauda, joka korvasi de Cesarisin vuosina 1982 ja 1983. 

Alun perin autossa oli Fordin moottori, mutta myöhemmin se päätettiin vaihtaa Porschen moottoriin. Auton nimi on lyhenne sanoista "McLaren Marlboro Project 4/1". MP4/1 -autolla McLaren saavutti kaiken kaikkiaan kuusi voittoa, joista yksi tuli kaudella 1981, neljä kaudella 1982 ja yksi kaudella 1983. Auton pääsuunnittelija oli John Barnard. Auton rungon rakensi Hercules Aerospace. Rungon jäykkyys ja se, miten se suojasi kuljettajaa, sekä sen hiilikuiturakenne mullistivat pian Formula 1 -autojen suunnittelun. 

Auton värit olivat valkoinen ja punainen pääsponsori Marlboron mukaan
Atreyu

**Atreyu** on yhdysvaltalainen metalcore-yhtye, joka perustettiin Orangen piirikunnassa Kaliforniassa vuonna 1998. 

Yhtyeen nykyiset jäsenet ovat laulaja Alex Varkatzas, kitaristit Dan Jacobs ja Travis Miguel, basisti Marc McKnight ja rumpali/laulaja Brandon Saller. 

Atreyun alkuperäinen nimi oli **Retribution**, ja se vaihdettiin myöhemmin nykyiseen muotoonsa.

## Jäsenet
### Nykyiset
*Alex Varkatzas &ndash; laulu  (1998–)
*Dan Jacobs &ndash; kitara (1998–)
*Travis Miguel &ndash; kitara (2000–)
*Marc McKnight &ndash; basso (2004–)
*Brandon Saller &ndash; rummut ja laulu (1998–)

### Entiset
*Brian O'Donnell &ndash; basso (1998)
*Chris Thompson &ndash; basso (2001–2003)
*Kyle Stanley &ndash; basso (1998–2001)
*Mark DuBeau &ndash; rummut (2006–2007)

## Diskografia

**[[Suicide Notes and Butterfly Kisses]]* (2002) 
**[[The Curse]]* (2004)
**[[A Death-Grip on Yesterday]]* (2006)
**[[Lead Sails Paper Anchor]]* (2007)
**[[Congregation of the Damned ]]*(2009)
**[[Long Live]]* (2015)
**[[In Our Wake]]* (2018)
**[[Baptize]]* (2021)
**[[The Beautiful Dark of Life]]* (2023)

## Aiheesta muualla

* Virallinen kotisivu 
* Website in Brazil 
* Virallinen Fanclub 
*
Väkivallan vihollinen

**Väkivallan vihollinen** () on Michael Winnerin elokuva vuodelta 1974. Se perustuu Brian Garfieldin samannimiseen vuoden 1972 romaaniin. Pääosassa esiintyy Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on elokuvan myöhemmissä jatko-osissa.

## Juoni
Murtovarkaat pääsevät Paulin asuntoon ja tappavat vaimon ja raiskaavat tyttären, joka selviää mutta saa kovia traumoja ja joutuu mielisairaalaan. Tämä saa rauhaa rakastavan arkkitehdin raivon partaalle. Hän muuttaa hetkeksi toiseen kaupunkiin ja saa palatessaan ystävältään aseen lahjaksi. Pian hän alkaa lahdata rikollisia New Yorkin öisillä kaduilla ja rikosten määrä vähenee merkittävästi, osin rikollisten vähenemisestä, osin kaupunkilaisten lisääntyneestä rohkeudesta. Poliisit kuitenkin saavat Paulin, kun tämä saa luodista eräässä yhteenotossa. Poliisipäällikkö antaa hänen kuitenkin mennä, mikäli hän muuttaisi toiseen kaupunkiin.

### Kuvaus
Elokuva kuvattiin helmikuusta huhtikuuhun 1974.

## Roolit

## Arvioita
*[[Video-opas|Video-oppaassa]]* vuodelta 1994 Bello Romano sanoo *Väkivallan vihollisen* kuuluvan yksioikoisten ja väkivaltaisten kostoleffojen kärkeen ja antaa sille neljä tähteä viidestä, mikä vastaa sanallista arviota ”erinomainen”. *VideoHound’s Golden Movie Retriever* antaa kaksi ja puoli tähteä neljästä.

## Lähteet

## Aiheesta muualla
* 
*  (Arvostelu)
XML Schema

**XML Schema** on W3C:n standardoima teknologia, jolla voidaan kuvata XML-dokumenttien rakenne. XML Schema -kielen skeemoilla voidaan kuvata esimerkiksi XML-muotoisen levytiedon tai myynti-ilmoituksen sallittu rakenne. Syy kuvailun tekemiseen on yhteisen sanaston rakentaminen: XML-skeemoilla sanasto voidaan kuvailla sillä tarkkuudella, että myös tietokoneet ymmärtävät sen.

XML Schema -standardin lisäksi on myös muita kieliä XML-pohjaisten sanastojen kuvaamiseen. Merkittäviin vaihtoehtoihin kuuluu RELAX NG, hahmopohjainen Schematron sekä esimerkkeihin pohjautuva Examplotron.

## Esimerkki
Esimerkki yksinkertaisesta skeemamäärittelystä, jolla voidaan kuvata maita ja niiden asukaslukuja:


```xml
<xs:schema xmlns:xs="http://www.w3.org/2001/XMLSchema">
  <xs:element name="country" type="Country"/>
  <xs:complexType name="Country">
   <xs:sequence>
    <xs:element name="name" type="xs:string"/>
    <xs:element name="population" type="xs:decimal"/>
   </xs:sequence>
  </xs:complexType>
 </xs:schema>
```


XML Schema Definition (XSD) on eräs XML Scheman käyttösovellus. Sen tiedostopääte on tavallisesti ".xsd". Myös kieltä itseään sanotaan joskus XSDksi.
XSD voi tarkoittaa myös XML-skeeman omaa datatyyppiä.

## Katso myös
* DTD
* RELAX NG

## Lähteet

## Aiheesta muualla
* Truugo: XML-rakennekuvaus 
* W3C XML Schema 
* XML Schema Tutorial at W3Schools
Esa Pekonen

**Esa Pekonen** (s. 4. marraskuuta 1961 Lahti) on suomalainen jalkapallovalmentaja ja entinen puolustaja.

## Valmentaja
Toimittuaan peliuransa päättymisen jälkeen joitakin vuosia lahtelaisen jalkapalloilun parissa Pekonen siirtyi vuonna 2000 Kuopioon. Hän valmensi aluksi Kuopion Palloseurassa. Vuonna 2002 Pekonen otti tuntumaa myös naisjalkapalloon Kuopion MimmiFutiksen valmennuspäällikkönä.

Pekonen palasi KuPSiin Ismo Liuksen aisaparina kesäkuun puolivälissä 2003. Tuolloin hänet palkattiin apuvalmentajaksi vanhalle pelikaverillensa Liukselle, joka oli ottanut kesken kauden päävalmentajan paikan KuPSissa.

Pekonen otti 14. kesäkuuta 2009 KuPSin päävalmentajan paikan Kai Nyyssöseltä, joka erotettiin kesken kauden. KuPS oli saalistanut tuolloin 10 pelistä vain 4 pistettä ja oli sarjan viimeinen. Pekosen johdolla KuPS onnistui säilyttämään paikkansa Veikkausliigassa. Kauden päätteeksi seura teki kaksivuotisen jatkosopimuksen hänen kanssaan.  Kausi 2010 oli Pekoselle ja KuPSille täysosuma. Joukkue pelasi Veikkausliigassa loistavasti ja taisteli jopa mestaruudesta. Lopulta KuPS sijoittui SM-hopealle ensimmäistä kertaa 31 vuoteen. Kausilla 2011–13 menestys Veikkausliigassa jäi heikommaksi, mutta KuPS pelasi kolmesti perättäin Suomen cupin finaalissa. Pekonen joutui pettymään joka kerta, eikä KuPS voittanut hänen alaisuudessaan mestaruutta. Pekonen vei joukkueensa myös Eurooppa-liigan peleihin kausilla 2011/12 ja 2012/13. Parhaimmillaan joukkue eteni kolmannelle karsintakierrokselle syksyllä 2012, mutta hävisi Bursasporille yhteismaalein 6–1. 

Kausi 2014 alkoi KuPSilta kehnosti ja joukkue hävisi kaikki kolme ensimmäistä otteluaan. Pekonen jätti tehtävänsä 24. huhtikuuta. Lähdön taustalla oli Pekosen mukaan seuran kannattajien uhkailut ja fyysinen loukkaus hänen vaimoaan ja poikaansa kohtaan. 

### Toimet
* juniorivalmennuspäällikkö, FC Kuusysi 1990-luvun puolivälissä
* kakkosvalmentaja, FC Lahti vuonna 1997
* valmentaja, FC Lahti 1998&ndash;99
* valmentaja, KuPS 2000&ndash;01
* valmennuspäällikkö, KMF 2002
* kakkosvalmentaja, KuPS 2003
* juniorikoordinaattori, B- ja C-juniorivalmentaja, valmennuspäällikkö, Juniori-KuPS ry 2004 vuoteen 2006 asti
* urheilutoimenjohtaja, KuPS marraskuu 2006 – 2009
* valmentaja, KuPS kesäkuu 2009 – huhtikuu 2014

## Pelaaja
* Veikkausliigassa 1982–1999 247 ottelua, joissa 13 maalia
* Ulkomailla: AIK, Ruotsi. Noin 50 peliä ja 5 maalia.
* 58 A-maaottelua

**Seurat**

## Saavutuksia
* Suomen mestari: **3** (FC Kuusysi 1982, 1984, 1986)
* SM-hopeaa: **2** (FC Kuusysi 1990, MyPa 1993)
* Suomen Cupin voittaja: **2** (1983, 1992)
* Urheilutoimittajien valitsema vuoden pelaaja: **1** (1986, Lahden Kuusysi)
* Perusti 7. toukokuuta 1990 Jari Europaeuksen ja Olavi Huttusen kanssa nykyisen Jalkapallon Pelaajayhdistyksen. 18. toukokuuta 1992 pidettiin perustamiskokous ja rekisteröinti tapahtui 9. heinäkuuta 1992 nimellä Suomen Liigafutaajat ry.

## Lähteet

## Aiheesta muualla
*Suomalaiset eurokentillä: Pekonen muistelee ”Kyykän” euromenestystä
Ratkaiseva isku

**Ratkaiseva isku** (*Sudden Impact*) on Clint Eastwoodin tuottama ja ohjaama yhdysvaltalainen toimintaelokuva vuodelta 1983. Elokuva on *[[Likainen Harry]]* -sarjan neljäs osa. Se muistetaan luultavasti parhaiten Eastwoodin unohtumattomista vuorosanoista "Go ahead, make my day", jotka valittiin vuonna 2005 American Film Instituten järjestämässä äänestyksessä kuudenneksi unohtumattomimmiksi vuorosanoiksi kautta aikain.  *Ratkaisevaa iskua* pidetään usein elokuvasarjan raaimpana, synkimpänä ja "likaisimpana" elokuvana.

## Roolit

## Arvioita
*[[Video-opas|Video-oppaassa]]* vuodelta 1994 Asko Alanen kutsuu elokuvaa omankädenoikeuden tylsämieliseksi ylistykseksi ja antaa sille yhden tähden viidestä, mikä vastaa sanallista arviota ”huono”.

## Lähteet
Muotokuva 1

**Muotokuva 1** on suomalaislaulaja Rauli Badding Somerjoen marraskuussa 1973 julkaistu ensimmäinen kokoelma-albumi. Se sisältää Somerjoen vuonna 1970-1973 julkaisemia singlejen kappaleita. Levyn 1990-luvulla julkaistu CD-versio ei sisällä kaikkia LP-version kappaleita, pois on jätetty muun muassa ”Niemisen pojat ja naapurin äijä” sekä ”Laulu vankiloista”. Toisaalta CD-versio sisältää muutaman kappaleen, joita alkuperäisellä ei ole.

Albumin ilmestyttyä marraskuussa 1973 levy kohosi Suomen levylistojen 5. sijalle ja pysyi listalla 31 viikkoa. Albumi ylitti kultalevyrajan vuonna 1975 ja sitä on myyty noin 25 000 kappaletta.

## Kappaleet
; A-puoli
# 
# 
# 
# 
# 
# 
# 

; B-puoli
# 
# 
# 
# 
# 
# 

; Vuoden 1992 CD-julkaisu (LXCD 512)
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikoita
Numerointi vinyylialbumin mukaan.
* Rauli Badding Somerjoki – laulu
* Pentti Tuominen – taustalaulut (2)
* Matti Bergström – kapellimestari (2), taustalaulut (2), bassokitara (7)
* Juhani Aaltonen ja Sakari Kukko – tenorisaksofonit (2)
* Reijo Lehtovirta ja Risto Pensola – tenorisaksofonit (5, 13)
* Heikki Kasari – tenorisaksofoni (3, 4, 8–10), huilu (7), bassokitara (4, 9, 10)
* Martti Metsäketo ja Sven Nyqård – saksofonit (6)
* Arto Alaspää – trumpetti (6)
* Kaj Backlund – trumpetti (9)
* Jukka Gustavson – piano (1)
* Seppo Hovi – piano (5, 13)
* Jani Uhlenius – piano (3, 6, 9)
* Arto Koskinen – piano (4, 7, 8, 10)
* Aaro Kurkela – vibrafoni (10)
* Pentti Aho – kitarat (3), bassokitara (4, 8)
* Antero Jakoila – kitarat (3–10, 12, 13)
* Rauli Ojanen – kitarat (7)
* Albert Järvinen – kitara (1, 2)
* Pentti Mutikainen – bassokitara (3, 5, 6, 13)
* Pekka Pohjola – bassokitara (1, 2)
* Harri Airaksinen – rummut (4, 8, 10)
* Tapani ”Nappi” Ikonen – rummut (5, 9, 13)
* Matti Oiling – rummut (6)
* Christian Schwindt – rummut (3)
* Ronnie Österberg – rummut (1, 2, 7)
+
* Sakari Heinonen, Juhani Homanen, Jussi Pesonen, Jorma Rahkonen ja Veikko Saarnikoski – viulut (5)
* tunnistamattomat muusikot – taustalaulut (10)

### Tuotanto
* M. A. Numminen – tuotanto
* Måns Hedström – levyn kansi
* Risto Vuorimies / SAFTRA – kansikuva

## Lähteet
Benedict Zilliacus

**Emil Benedict Zilliacus** (11. tammikuuta 1921 Helsinki – 28. tammikuuta 2013 Helsinki) oli suomenruotsalainen toimittaja (nimimerkillä **Bez**), kirjailija, käsikirjoittaja ja kääntäjä.

Benedict Zilliacuksen isä oli antiikin kirjallisuuden professori Emil Zilliacus. Osan lapsuusajastaan Benedict Zilliacus vietti perheensä kotitilalla Hapenensaaressa Viipurin edustalla. Zilliacus palveli Suomen sodissa 1939–1944 luutnanttina ja tulenjohtana. Hän oli Tali-Ihantalan taistelun veteraani. Sodan jälkeen hän seurasi isänsä jälkiä ja aloitti klassisten kielten opinnot yliopistossa mutta hakeutui lopulta *[[Hufvudstadsbladet]]in* toimittajaksi vuonna 1948. Hän teki elämänuransa lehdessä toimittajana ja pakinoitsijana vuoteen 1982 asti.

Zilliacus kirjoitti *[[Etulinjan edessä]]* -elokuvan käsikirjoituksen yhdessä Stefan Forssin kanssa sekä *[[Tali-Ihantala 1944|Tali-Ihantala 1944:n]]* käsikirjoituksen yhdessä Stefan Forssin ja Esko Salervon kanssa. Hän kirjoitti myös suosittuja revyitä Lilla Teaterniin.

Benedict Zilliacuksen puoliso oli vuodesta 1949 Jutta Zilliacus.
__NOTOC__
## Teoksia
*Bilderbok för stora barn (1951) 
*Vi ser på Helsingfors (1952)
*Korsetten (1962)
*Wärtsilä (1967)
*Sex årtionden i pressbilder (1971) (yhdessä Hugo Sundströmin kanssa) 
*Utöar (1975) (suom. Ulkosaaristossa, Tammi)
*Öar, holmar och skär (1977) 
*100 klipp ur vår dagbok (1977) 
*Wilhelm Wahlforss (1984) 
*Bergets skugga (1987)
*Vuoren varjo (Kirjayhtymä, 1987)
*Båten i vassen (1990)
*Kertomus kadonneesta saaresta (1990)
*Förlorat och bevarat (1996)

## Elokuvakäsikirjoituksia
*Tali-Ihantala 1944 (2007, yhdessä Esko Salervon kanssa)
*Etulinjan edessä (2004)
*Härän vuosi (1988)
*Lumottu tie (1987)
*Myrskyluodon Maija (joitakin jaksoja 1976)
*Justus järjestää kaiken (1960)
*Lasse Pöysti -show (tv-sarja, 1959)

## Palkinnot
*Svenska litteratursällskapetin palkinto 1964, 1975, 1985, 1991
*Helsingin kaupungin kulttuuripalkinto 1964, 1980, 1986
*Publicistförbundetin lehtimiespalkinto 1964
*Elokuvataiteen valtionpalkinto 1977
*SFV:n kulttuuripalkinto 1979
*Karjala-palkinto 1990
*Kiitos kirjasta -palkinto 1991
*Svenska Kulturfondenin kulttuuripalkinto 1993
*Axel Olof Freudenthal -mitali 2006

## Lähteet

## Kirjallisuutta

* 

## Aiheesta muualla
* Benedict Zilliacus om vinterkriget och skärgården.  Yle Elävä arkisto/Arkivet.
* 
* Benedict Zilliacuksen muistokirjoitus ''Helsingin Sanomissa''.
* Zilliacus, Benedict (1921–2013) hakuteoksessa *Biografiskt lexikon för Finland.*
*
20 kilometrin kävely

**20 kilometrin [[kävely (urheilulaji)|kävely]]** on arvokisamatka ja olympialaji sekä naisten että miesten yleisurheilussa. Miesten olympiamatkana 20 kilometriä on ollut vuodesta 1956. Naisten olympiamatkana 20 kilometriä on ollut vuodesta 2000 lähtien, tätä ennen naisten matkana oli 10&nbsp;000 metriä vuosien 1992 ja 1996 olympialaisissa.

Naisten maailmanennätys on Kiinan Yang Jiayun Huangshanissa Kiinassa 20. maaliskuuta 2021 kävelemä aika 1.23.49. Miesten maailmanennätys on Japanin Yusuke Suzukin Nomissa Japanissa 15. maaliskuuta 2015 kävelemä aika 1.16.36.

Miesten Suomen-ennätystä pitää hallussaan Aku Partanen, joka saavutti vuoden 2023 Budapestin MM-kisoissa ajan 1.18.22.

## Olympiamitalistit

### Miehet

### Naiset

## MM-mitalistit
### Miehet

### Naiset

## EM-mitalistit
### Miehet

### Naiset

## 20 kilometrin kävelyn maailmanennätyksen kehitys
### Miehet
:Lähde: Athletix.org

### Naiset
:Lähde: Athletix.org

## Lähteet

## Aiheesta muualla
* Suomen Urheiluliiton virallinen kilpakävelysivusto